fr en fr da he hbs_lat en da da en sl da da da da da da da da da da da da da da en sl en en en da da da en da da en en da da da nb da en da nb da en da it en en da en da da nb sv da sv az da en en
Hypet havtorn - Cute CarbsCute Carbs
1. oktober 2012 in ♥ Søde spots
Kender du havtorn? Et lille, syrligt og meget smukt orangefarvet bær, som indeholder vildt mange C-vitaminer? Nå, men hvis du ikke kender det, så kommer du helt sikkert til det, det er nemlig superpopulært i det nordiske køkken, og lige præcis derfor var jeg i går på jagt efter de smukke bær.  Og jeg fandt nogle yndige bær – som jeg lige jar lavet lækker havtorn-is med, men inden jeg deler isen med jer, har jeg lyst til at skrive lidt om havtorn.
Fortjener det lille bær egentlig den hype, det har fået? Ja, det gør det faktisk! Læs med og bliv lidt klogere på nordens passionsfrugt, som havtorn også bliver kaldt.
Hvor kan man plukke havtorn?
Havtorn vokser primært på klitter og skrænter tæt ved havet. Det er en busk, der typisk bliver to til tre meter høj, med smalle blade og kraftige torne på grenene. Du kan plukke havtorn i september og oktober.
Jeg plukkede havtorn ved Ishøj strand, men de kan også findes bl.a. ved Sluseholmen i København og mange andre steder ud til vandet.
Hvordan plukker man havtorn?
Det nemmeste er helt sikkert at klippe et par bærfulde grene af buskene og lige klippe alle bladene af for så at lægge grenene i fryseren natten over, fordi bærrene er nemmere at pille af, når de er frosne, de brister nemlig meget let.
Hvilke vitaminer er der i havtorn?
Havtorn er blevet kaldt for mirakelbær, fordi det indeholder mange vitaminer. Et enkelt bær indeholder faktisk lige så meget C-vitamin som en hel appelsin. Udover C–vitamin indeholder havtorn bl.a. A–, B–, E–vitaminer.
Hvad kan man bruge havtorn til?
Det er kun fantasien, der sætter grænser! Jeg har lavet en lækker havtorn-is og smoothie, som kommer på bloggen i løbet af den kommende uge. Havtorn er også meget fint til gelé, saft og marmelade.
Følg Cute Carbs på facebook eller på bloglovin, så går du ikke glip af nye søde sager.
Har du nogle gode opskrifter med havtorn?
You Might Also Like
Julekalender – 24 søde overraskelser
Top ti – de populæreste opskrifter i 2012
Reply Anne-Sofie Bach Jensen 2. oktober 2012 at 9:39
Du kan se på den opskrift Mette Blomsterberg har brugt her i programmet med hende og Price.
Hun laver her en lækker chokolademousse med havtornegele.
Reply Sanne 2. oktober 2012 at 20:12
en kollega nævnte for mig hendes veninde lavede havtorn pure/marmelade og toppede det på flødeskummet oven på lun æblekage med rasp 😉 yummy..!
Reply cutecarbs 3. oktober 2012 at 20:35
Mums – det lyder lækkert 🙂
Reply Elbjørg Simonsen 6. oktober 2012 at 17:22
Kann godt lide her opskrifter 🙂
Leave a Reply Cancel Reply
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.